**Tolnai Ottó**

**(Kossuth-díjas szerbiai magyar író, költő, műfordító)**

****

**Élete:**

**Született: Magyarkanizsa 1940. július 5.**

**Pályafutása:**

**Jellemző műfaj(ok): vers**

**Kitüntetései: Kossuth-díj Alföld-díj**

**Életútpályája:**

**Tisza-parti városban, Magyarkanizsán született. 1955 és 1959 között a zentai magyar gimnázium tanulója volt. 1959 és 1962 között az Újvidéki Egyetemen, majd a Zágrábi Egyetemen tanult, magyar nyelv- és irodalom és filozófia szakokon.**

**1956-tól publikál, eleinte rövidprózával, majd 1960-tól versekkel is jelentkezett. 1961-től az újvidéki Ifjúság hetilap Symposion mellékletének szerkesztője, majd az ebből létrejövő, 1964-ben induló Új Symposion alapító munkatársa, 1969 és 1974 között főszerkesztője volt, ahonnan a jugoszláv cenzúra nyomására kellett távoznia. 1974 és 1994 között az Újvidéki Rádió magyar adásának szerkesztőjeként és képzőművészeti kritikusaként dolgozott. (Művészeti íróként azóta is számon tartják. 1992-től 2004-ig az Új Symposion megszűnése után megalakult és Veszprémben megjelenő Ex Symposion főszerkesztője, azóta a szerkesztőség elnöke.**

**Fiatal éveitől kezdve Újvidéken élt, ahol barátaival, köztük Domonkos Istvánnal és Végel Lászlóval igen hamar a helyi irodalmi- és közélet fontos szereplőivé váltak. Első verseskötete 1963-ban, első regénye, a rovarház 1969-ben jelent meg. A kettő között 1967-ben a Híd-díj elnevezésű vajdasági irodalmi kitüntetéssel jutalmazták, amelyet tizenhárom év múltán újból megkapott. 1968-ban Domonkos Istvánnal közös könyve jelent meg a Symposion könyvek (az Új Symposion könyvmelléklet-sorozata) keretében, Valóban mi lesz velünk címmel. Bayer aspirin című monodrámáját Jancsó Miklós rendezésében Ladik Katalin adta elő az Újvidéki Színházban 1981-ben.**

**1966-tól 1990-ig a Jugoszláv Írószövetség tagja, a szervezet utolsó elnöke volt, annak megszűnése előtt. 1994-től a Szabadka melletti Palicson él. 1998-tól a Széchenyi Irodalmi és Művészeti Akadémia tiszteletbeli tagja. 2001-ben a Digitális Irodalmi Akadémia tagjai közé választotta. 2004-ben egy évet DAAD-ösztöndíjjal Berlinben tartózkodott. 2005-ben Költő disznózsírból című könyvéért megkapta a Magyar Irodalmi Díjat. 2007-ben Kossuth-díjban részesült.**

**Érdekes vonulat munkásságában a fiktív lexikoncikkek írása (Új Tolnai világlexikona), ezekben „…olyan fogalmak magyarázatára törekszik, amelyek a Tolnai Világlexikonában nem szerepeltek, vagy meghatározásuk szerinte hiányos. Komoly stúdiumokat folytat ez ügyben a pufajkáról, a Lídia bélésről, Bláthy Ottóról, a tojásról vagy éppen az orchideáról.”**

**Művei:**

**. 1963 Homorú versek (versek)**

**. 1967 Sirálymellcsont (versek)**

**. 1968 Valóban mi lesz velünk (versek, Domonkos Istvánnal közösen)**

**. 1969 rovarház (regény)**

**. 1969 Agyonvert csipke (versek)**

**. 1970 Ördögfej (regény)**

**. 1972 Gogol halála (elbeszélések)**

**. 1973 Legyek karfiol (versek)**

**. 1973 Versek**

**. 1978 Sáfrány Imre (képzőművészeti monográfia)**

**. 1980 Világpor (versek)**

**. 1982 Elefántpuszi. Versek koravén gyerekeknek**

**. 1983 Virág utca 3. (regény)**

**. 1983 Vidéki Orfeusz (versek)**

**. 1986 Rokokokokó (versek)**

**. 1986 Gyökérrágó (versek)**

**. 1987 Prózák könyve (elbeszélések)**

**. 1989 Cápácskám: apu (gyerekversek)**

**. 1992 árvacsáth (versek)**

**. 1992 Wilhelm-dalok, avagy a vidéki Orfeusz (versek)**

**. 1992 Versek könyve**

**. 1992 A meztelen bohóc (esszék)**

**. 1994 Június (elbeszélések)**

**. 1994 Kékítőgolyó. Új prózák könyve (elbeszélések)**

**. 1996 Végel(ő)adás (dráma)**

**. 1997 Rothadt márvány. Jugoplasztika (képzőművészeti esszék)**

**. 2001 Balkáni babér (katalekták)**

**. 2004 Költő disznózsírból (interjúkötet, Parti Nagy Lajossal közösen)**

**. 2005 Szög a nadírban. Kovács Antal naplója**

**. Ómama egy rotterdami gengszterfilmben. Regény versekből; zEtna, Zenta, 2006 (Vulkánfíber)**

**. A tengerről verselve; Magyar Fordítóház, Balatonfüred, 2006 (Füredi fordítói füzetek)**

**. Feljegyzések a vég tónusához. Esszék; Forum, Újvidék, 2007**

**. A pompeji szerelmesek. Fejezetek az Infaustusból; Alexandra, Pécs, 2007 (Szignatúra könyvek)**

**. Tolnai Ottó legszebb versei; vál., szerk., utószó Mikola Gyöngyi; AB-art, Bratislava [Pozsony], 2007**

**. Grenadírmars. Egy kis ízelt opus; zEtna, Zenta, 2008 (Vulkáni Helikon)**

**. Tolnai Ottó–Szegő György: Valkó László; Balassi, Bp., 2009**

**. A kisinyovi rózsa; Factory Creative Studio Kft., Szeged, 2010**

**. Szeplőtelen kis gépek csöpp fejedelmi jelvények; bev., jegyz. Bányai János; Forum, Újvidék, 2010**

**. Világítótorony eladó. Festettvíz-próza; zEtna-Basiliscus, Zenta, 2010 (Vulkáni Helikon)**

**. A tengeri kagyló. Kisregély; Forum, Újvidék, 2011 (Híd könyvtár)**

**. Kalapdoboz. Képzőművészeti írások; Forum, Újvidék, 2013**

**. Utazni annyi, mint élni. Kis-ernyő / Putovati znači živeti.Kiš-obran; szerk. Boško Krstić és Tolnai Ottó; Szabadkai Városi Könyvtár, Szabadka, 2013**

**. Gogol halála; 2. jav. kiad.; Jelenkor, Bp., 2016**

**. Világpor; 2. jav. kiad.; Jelenkor, Bp., 2016**

**. Nem könnyű. Versek, 2001-2017; Jelenkor, Bp., 2017**

* **Szeméremékszerek. A két steril pohár; Jelenkor, Budapest, 2018**

**Díjai:**

**. 1967, 1980 Híd-díj**

**. 1988 Mikes Kelemen-díj**

**. 1988 Szirmai Károly-díj**

**. 1991 József Attila-díj**

**. 1991 Üzenet-díj**

**. 1992 Kortárs-díj**

**. 1992 Év Könyve-jutalom**

**. 1993 Ady Endre-díj**

**. 1993 IRAT-nívójutalom**

**. 1994 Alföld-díj**

**. 1995 Déry Tibor-jutalom**

**. 1997 Füst Milán-díj**

**. 1997 Bodrogvári Ferenc-díj**

**. 1999 Weöres Sándor-díj**

**. 1999 Bezerédj-díj**

**. 2000 A Köztársasági Elnök aranyérme**

**. 2000 Radnóti-díj**

**. 2001 Párhuzamos Kultúráért díj[3]**

**. 2005 Magyar Irodalmi Díj**

**. 2007 Kossuth-díj**

* **2018: Hazám-díj**

**Forrás: https://hu.wikipedia.org/wiki/Tolnai\_Ott%C3%B3**